Terencija
Terencija (Terentia) (98. prije nove ere — 4. nove ere) bila je supruga rimskog pisca Cicerona, a poznata je i po tome šta je umrla u dubokoj starosti. Rođena je kao pripadnica bogate porodice. Imala je polusestru Fabiju, koja je bila vestalka, služavka božice Veste, što je bilo posebna čast. Terencija je bila veoma bogata, toliko da je imala i jedno selo u svom vlasništvu. Udala se za Cicerona kad je imala otprilike 18 godina. Brinula se za prinošenje žrtava bogovima. 68. godine prije nove ere Terencija i Ciceron pozvali su u goste Kvinta Tulija Cicerona i njegovu suprugu Pomponiju; Kvint je bio Ciceronov mlađi brat. Terencija i Ciceron imali su kćer Tuliju Ciceronis i sina Cicerona Mlađeg. Tulija je bila supruga Furija Krasipa i Publija Kornelija Dolabele. 58. p. n. e. Ciceron je protjeran iz Rima jer je dao pogubiti neke rimske građane. Terencija je ostala u Rimu, a brak im je poništen. Terencija se sakrila kod Vestalki nakon što je Ciceronova kuća zapaljena. Ciceron je u to vrijeme bio suicidalan. Terencija je bila izgubljena kao i on, a pokušala je da poduzme sve da se on vrati u Rim, šta mu je i uspjelo 57. p. n. e. Ciceron više nije volio Terenciju kao prije jer ju je krivio za kćerkinu nesreću. Tulija je bila nesretna jer ju je muž Dolabela zanemarivao, a Terencija je bila odgovorna za brak Tulije i Dolabele. Terencija se rastala od Cicerona oko 51. god. prije nove ere. Terencijin je drugi muž bio historičar Salustije. Ona je umrla 4. godine poslije nove ere, u dobi od 103 godine.